cyanic-selkie/wikianc huggingface dataset:
Bartolomejs Anglis
Dzīvesgājums
Par Bartolomeja dzīves sākumu nav precīzu ziņu. Uzskata, ka viņš ir cēlies no Anglijas un studējis Oksfordas Universitātē. 1224. gadā viņš ir bijis profesors Parīzes Universitātē (Sorbonā). 1247. gadā viņš pildījis franciskāņu ordeņa priekšstāvja ("ministra") pienākumus Austrijā, 1255. gadā Bohēmijā (tagadējā Čehijā). 1256. gadā pāvests Aleksandrs IV viņu deleģējis par pāvesta legātu teritorijā uz ziemeļiem no Karpatu kalniem un iecēlis par Lukovas bīskapu Polijas austrumdaļā, netālu no toreizējām Lietuvas zemēm. 1262. gadā viņš iecelts par franciskāņu ordeņa priekšstāvi Saksijā, kur viņš kalpoja līdz savai nāvei.
"Par lietu īpašībām"
Izziņu grāmata par lietu dabu ir sarakstīta studentiem un citiem interesentiem latīņu valodā 19 sējumos. Pastāv vairākas šīs grāmatas kopijas. Reizēm ir grūti lokalizēt viņa pieminētās vietas. Darbā sniegtās daudzās atsauces dod priekšstatu par tā laika sacerējumiem, kas bijuši pieejami Bartolomejam.
Grāmatas sadaļas ietver informāciju par Dievu (I), eņģeļiem un dēmoniem (II), cilvēka prātu un dvēseli (III), fizioloģiju (IV, V un VI), medicīnu (VII), pasaules un debesu uzbūvi (VIII), laiku (IX), formu un vielu (pamatelementiem): uguni (X), gaisu un tā veidiem (XI, XII), ūdeni un tā veidiem (XIII), zemi un tās veidiem (XIV), ieskaitot ģeogrāfiju (XV), dārgakmeņiem, minerāliem un metāliem (XVI), augiem (XVII), dzīvniekiem (XVIII), krāsām, smaržām, garšām un šķidrumiem (XIX).
Feita Hilla
Feita Hilla (en; dzimusi Odrija Feita Perija (Audrey Faith Perry) ) ir amerikāņu kantrimūzikas dziedātāja un aktrise.
Ar pārdotiem vairāk nekā 40 miljoniem ierakstu kopiju visā pasaulē viņa ir viena no visu laiku sekmīgākajām kantrimūziķēm. Precējusies ar kantridziedātāju Timu Makgrovu, ar kuru ierakstījusi vairākas sekmīgas dziesmas.
Ar pirmajiem diviem albumiem Take Me as I Am (1993) un It Matters to Me (1995) kļuva par populāru kantrimūzikas izpildītāju, panākumus un starptautisko uzmanību guvusi ar nākamajiem diviem albumiem Faith (1998) un Breathe (1999). Breathe ir arī viņas pašlaik pārdotākais albums un viens no visu laiku labāk pārdotajiem kantrimūzikas albumiem. Hilla saņēma trīs Grammy balvas par šo albumu, pats albums tika atzīts par gada labāko kantrimūzikas albumu. 2001. gadā ierakstījusi dziesmu There You'll Be filmas Pearl Harbor skaņu celiņam, tas kļuva par starptautisku hitu. Komerciālus panākumus guva arī mūziķes nākamie divi albumi Cry (2002) un Fireflies (2005), albumu singli viņai atnesa vēl divas Grammy balvas.
Karjeras laikā ir piecas reizes saņēmusi Grammy balvu, 15 reizes — Academy of Country Music balvu, sešas reizes — American Music balvas, kā arī vairākus citus apbalvojumus. Viņas un vīra 2006. gada koncertu tūre Soul2Soul II Tour 2006 ir visu laiku ienesīgākā koncerttūre kantrimūzikas vēsturē. 2001. gadā Ladies Home Journal ierindoja Hillu savā 30 Amerikas varenāko sieviešu sarakstā. 2009. gadā Billboard ierindoja mūziķi 2000. gadu Adult Contemporary mākslinieku saraksta pirmajā vietā un dekādes labāko izpildītāju saraksta 39. vietā.
Okeāna dibens
Okeāna dibens (arī jūras dibens) ir okeāna vai jūras apakšējā daļa. Okeāna dibens nav mazāk daudzveidīgs kā sauszeme. Arī jūras dibenā, tāpat kā uz sauszemes, atrodas kalnu grēdas, aizas un ielejas. Jūras dibens tiek iedalīts vairākās daļās. Šīs daļas ir kontinentālais šelfs, nogāze, pakāje, okeāna gultne, okeāna vidusgrēdas un dziļvagas.
Kontinentālā mala
Kontinentālā mala sastāv no kontinentālā šelfa, nogāzes un pakājes.
Šelfs
Virzoties no krasta tālāk okeānā, pirmā daļa no kontinentālās malas ir šelfs, kurš apjož visu kontinentālo sauszemi. Šelfs galvenokārt ir līdzenums ar nelielu slīpumu, kur var būt arī klinšaini veidojumi. Šelfa vidējais dziļums ir 130 metri. Krastos, kuri ir pakļauti apledojumam, ledāju kustības dēļ šelfā var izveidoties arī padziļinājumi: iedobes un trogi (iegultnes). Šādi padziļinājumi ir pie Menas štata krastiem, gar Norvēģijas un Aļaskas krastiem, Čīles dienvidu daļas krasta un Svētā Lavrentija līcī.
Šelfa reljefa formu būtiski ir ietekmējis arī ledus laikmets. Šajā laikmetā uz Zemes bija milzīgas ledus masas, savukārt jūras līmenis bija pazeminājies. Tādējādi mūsdienu šelfa rajonos izveidojās upju deltas - reljefa īpatnības, kuras saglabājās arī pēc tam, kad ūdens līmenis atkal pacēlās virs šelfiem. Tāpat ledus laikmetā pie kontinentu robežām izveidojās abrāzīvās platformas. Šelfa daļās, kuras ledus laikmetā bija sauszeme, arheologi bieži atrod dažādus cilvēku radītus priekšmetus un mamutu kaulus.
Nogāze
Pāreja no kontinentālā šelfa uz kontinetālo nogāzi (kroti), kā likums, vienmēr ir skaidri izteikta. Kontinentālās nogāzes slīpuma leņķis vidēji ir 4°. Dažās vietās nogāzes var būt pat vēl stāvākas. Nogāzēm parasti ir pakāpienveida kritums, t.i., ik pēc kāda posma nogāzēm nav vairs strauja krituma, bet tā var būt pat horizontāla. Uzskata, ka pakāpienveida kritumi ir izveidojušies tektoniskās kustības dēļ. Parasti kontinentu nogāzes ir izvagotas arī ar dažādu veidu kanjoniem. Kanjonu dziļums var būt pat 300 un vairāk metru. Dziļakais no tiem ir Lielais Bahamas kanjons. Tā dziļums sasniedz 5 kilometrus.
Pakāje
Kontinentālā pakāje, kura atrodas starp kontinentālo nogāzi un okeāna gultni, parasti ir ar paugurainu reljefu. Pakājes dziļums parasti ir ap 3,5 kilometriem. Pakājē atrodas daudz nogulumieži, kurus tur ir sanesuši dubļu straumes un noslīdeņi.
Okeāna gultne
Okeāna gultnes dziļums parasti ir no 3,5 līdz 6 kilometriem. Tā reljefs ir plakans vai paugurains. Tāpat šeit atrodas zemūdens kalni, no kuriem lielākā daļa ir vulkāniskas izcelsmes. Klusā okeāna vulkāniskās izcelsmes kalnus dēvē par gaijotiem. Gaijotu platums ir ap 60 kilometriem, savukārt garums ir ap 280 kilometriem. Gaijotu virsotne sasniedz ap vienu vai divu kilometru dziļumu. Uz okeānu kalnu virsotnēm bieži vien veidojas atoli.
Dziļvagas
Dziļvagu dziļums ir sākot no 7 līdz pat 11 kilometriem. Īpaši daudz dziļvagas atrodas Klusajā okeānā. Šeit atrodas arī dziļākā no tām - Marianas dziļvaga. Arī Atlantijas un Indijas okeānā ir dziļvagas.
Vidusgrēdas
Okeāna vidusgrēda veidojās seismisko un vulkānisko aktivitāšu darbībā. Šo kalnu grēdu kopgarums ir ap 60 000 kilometriem.
Cirks
Cirks ir mākslas veids, kam raksturīgi dažādi priekšnesumi, ko izpilda cirka mākslinieki (akrobāti, ekvilibristi, žonglieri, iluzionisti, dzīvnieku dresētāji, klauni un tā tālāk).
Cirka vēsture
Pirmie cirka triki, tādi kā kūleņošana un akrobātiski numuri, bijuši zināmi jau tālā senatnē. Taču cirks, kādu to pazīstam šodien, radās tikai 1768. gadā, kad anglis Filips Estlijs Londonā sāka uzstāties ar jātnieka trikiem un 1780. gadā uzbūvēja īpašu amfiteātri. Drīz jātnieku priekšnesumus papildināja virves dejotāji un spēkavīri. 1793. gadā Džons Rikets atvēra līdzīgu cirku ASV. Pirmās cirka izrādes notika speciāli celtās telpās; vēlāk jau radās ceļojošais cirks, piemēram, F.T. Bārnuma un Dž. Beilija cirks, kur kā artisti uzstājās virves dejotāji, burvju mākslinieki, klauni, jātnieki uz neapseglotiem dzīvniekiem un arī dresēti dzīvnieki. Cirka apmeklējumi ilgu laiku bijis viens no populārākajiem ģimenes kopīgās izklaidēšanās veidiem. Darbs cirkā prasa augstu profesionalitāti. Venisā, kas atrodas ASV Floridas štatā, ir pasaulē vienīgā klaunu koledža.
Klauni
Katrs klauns ir unikāls. Ar savu dīvaino grimu un jocīgo kostīmu klauni ir katra cirka raksturīga iezīme. Ir ļoti nopietni jāstrādā, lai liktu cilvēkiem smieties. Klauni apgūst daudz dažādu mākslu. Viņi var būt mūziķi un akrobāti, mīmi un komiķi. Pirmais īstais skatuves klauns, kura priekšnesumā apvienojās joki ar nopietnību, bija Džozefs Grimaldi 19.gs. Angļu cirka klauni ir aizguvuši savu iesauku "Džo" un balto sejas grimu tieši no viņa.
Tatjana Lisenko
Tatjana Lisenko (ru; dzimusi Bataiskā, Krievijā) ir krievu vieglatlēte, kas startē vesera mešanā. Viņa ir 2011. gada Pasaules čempione un 2012. gada vasaras olimpisko spēļu uzvarētāja. Bijusi pasaules rekordiste, no 2007. līdz 2009. gadam — diskvalificēta par dopinga lietošanu.
Karjera
T. Lisenko vairākas reizes ir piederējis pasaules rekords vesera mešanā. Pirmo no tiem viņa uzrādīja 2005. gadā, kad kļuva arī par Pasaules čempionāta bronzas medaļnieci. Pēdējo legālo rekordu (77,80 metri), T. Lisenko sasniedza sacensībās Tallinā, Igaunijā 2006. gadā. 2007. gada 26. maijā Sočos T. Lisenko uzrādīja jaunu pasaules rekordu — 78,61 m, taču tai pašā gadā sportiste tika pieķerta dopinga lietošanā un diskvalificēta uz diviem gadiem, kā arī tika anulēta virkne viņas rezultātu, ieskaitot pasaules rekordu.
2012. gada jūlijā, pirms viņa uzrādīja jaunu personisko un Krievijas rekordu — 78,51 m. Londonas Olimpiskajās spēlēs T. Lisenko kļuva par uzvarētāju ar lielisku rezultātu — 78,18 m, kas kļuva par jaunu olimpisko rekordu. 2013. gadā izcīnīja zelta medaļu Pasaules čempionātā Maskavā ar otro tālāko metienu vieglatlētikas vēsturē — 78,80 m, kas ir Krievijas rekords.
Borisovs
Borisovs (krievu un bg, no personvārda Boriss (Бори́с); sieviešu dzimtē Borisova (Бори́сова)) ir krievu//bulgāru cilmes uzvārds. Cilvēki ar šo uzvārdu
Ķīmisko elementu saraksts
Šajā sarakstā iekļauti 118 identificētie ķīmiskie elementi.
Gudenieku pagasts
Gudenieku pagasts ir viena no Kuldīgas novada administratīvajām teritorijām tā rietumos, suitu novadā. Robežojas ar sava novada Alsungas, Īvandes, Kurmāles un Turlavas pagastiem, kā arī Dienvidkurzemes novada Lažas un Sakas pagastiem.
Hidrogrāfija
Upes: Aga, Guļas valks, Krāčdanga, Mālvalks, Pūkas valks, Saltvalks.
Ezers: Ērkules ezers.
Vēsture
Mūsdienu Gudenieku pagasta teritorijā vēsturiski atradās Biržu muiža (Gut Birsen, Basi), Gudenieku muiža (Gut Guddeneeken), Jaunā muiža (Gut Neuhof, Jaunā muiža).
1935. gadā Aizputes apriņķa Gudenieku pagasta platība bija 82,5 km² un tajā dzīvoja 1662 iedzīvotāji. 1945. gadā pagastā izveidoja Adzes un Gudenieku ciema padomes, bet pagastu 1949. gadā likvidēja. Gudenieku ciems ietilpis Alsungas (1949-1956), Aizputes (1956-1962) un Kuldīgas rajonos. Gudenieku ciemam 1954. gadā pievienoja likvidēto Adzes ciemu, 1977. gadā pievienoja daļu Basu ciema un Alsungas pilsētciemata teritorijas. 1990. gadā ciemu reorganizēja par pagastu. 2009. gadā Gudenieku pagastu kā administratīvo teritoriju iekļāva Kuldīgas novadā.
Apdzīvotās vietas
Lielākās apdzīvotās vietas ir Gudenieki (pagasta centrs), Ludženieki, Basi, Basu muiža, Gudenieku muiža, Jaunā muiža, Adzes.
Ņujorkas "Knicks"
Ņujorkas "Knickerbockers" (en), biežāk zināms ar saīsināto nosaukumu Ņujorkas "Knicks" (New York Knicks), ir profesionāls ASV basketbola klubs, kas atrodas Manhatanā, Ņujorkā, ASV un mājas spēles aizvada leģendārajā Madison Square Garden arēnā. Klubs spēlē Nacionālās basketbola asociācijas Austrumu konferences Atlantijas divīzijā. Tas tika dibināts 1946. gadā, līdz Amerikas basketbola asociācijas (BAA) un NBA apvienošanai "Knicks" spēlēja BAA līgā.
Pastāvēšanas vēsturē "Knicks" ir 2 reizes uzvarējuši NBA čempionātā, 8 reizes ir kļuvuši par konferences uzvarētājiem un 5 reizes — divīzijas čempioniem.
No 2015. līdz 2019. gada februārim kluba sastāvā bija latviešu basketbolists Kristaps Porziņģis, kuru 2015. gada NBA draftā komanda pirmajā kārtā ar 4. numuru. Komanda spēlētāju aizmainīja uz Dalasas "Mavericks", tādējādi K. Porziņģis kļuva par vēl vienu draftā izvēlētu spēlētāju, kas nepalika komandā pēc pirmā līguma beigām ("Knicks" nav parakstījis otro kontraktu ne ar vienu paša kluba draftēto spēlētāju kopš 1994. gada).
1911. gads
1911. gads bija parastais gads, kas sākās svētdienā.
Artūrs Dannebergs
Biogrāfija
Dzimis 1891. gada 28. februārī Ķoņu pagasta Lejasķuķu mājās zemnieka Jēkaba Danneberga un viņa sievas Māretes ģimenē. Viņa vecākais brālis bija Pēteris Dannebergs. 1913. gadā beidza Penzas mērnieku un taksatoru skolu. 1913. gada decembrī viņu iesauca Krievijas Impērijas armijā un ieskaitīja 3. Somijas artilērijas divizionā. Pirmā pasaules kara laikā viņš piedalījies Austrumprūsijas kaujās, pēc tam no 1915. gada janvāra līdz kara beigām dienēja Dienvidrietumu frontē. 1917. gadā Dannebergu paaugstināja par poručiku un viņš komandēja 6. Somijas artilērijas brigādes bateriju.
Latvijas brīvības cīņu laikā viņš 1919. gada 18. februārī iestājās Ziemeļlatvijas brigādē un 11. martā tika iecelts par 1. Valmieras baterijas komandieri. Piedalījās kaujās pret LSPR armiju pie Melnupes, Apes un Saru muižas, kur ievainots. Bermontiādes kauju laikā iecelts par Rīgas grupas artilērijas priekšnieku un paaugstināts par pulkvežleitnantu. Danneberga komandētā vienība 1919. gada 10. oktobrī ar lielgabalu apšaudīja dzelzs tiltu galus Pārdaugavā, viņš personiski vadīja artilērijas uguni un sekmēja Torņakalna ieņemšanu, pēc tam piedalījās Zemgales un Kurzemes atbrīvošanā. Pēc brīvības cīņu beigām bija pulka komandieris. 1923. gadā beidza vecāko virsnieku kursus un 1925. gadā viņu paaugstināja par pulkvedi. 1929. gada beidza kara akadēmiskos kursus un bija artilērijas inspektors. 1931. gadā viņu paaugstināja par Latvijas armijas ģenerāli.
Pēc Latvijas okupācijas Dannebergs bija Sarkanās armijas 24. teritoriālā korpusa artilērijas priekšnieks ģenerālmajora dienesta pakāpē. 1941. gada 14. maijā ģenerāli Dannebergu nosūtīja it kā uz kursiem Maskavā, kur viņu apcietināja. 1941. gada 18. jūlijā PSRS Augstākās tiesas kara kolēģija (ВКВС СССР) viņam piesprieda nāves sodu, ko izpildīja 1941. gada 16. oktobrī Komunarkas masu kapos Maskavas tuvumā.
Antiatlass
Antiatlass (fr) vai Mazais Atlass (ar, Al Aţlās aş Şaghīr) ir kalnu grēda Āfrikas ziemeļrietumos Atlasa kalnu sistēmā, Marokā. Stiepjas ap 670 km garumā dienvidrietumu—ziemeļaustrumu virzienā paralēli Augstajam Atlasam. Augstākā virsotne ir 3304 m augstais Sīrvas kalns grēdas austrumos. Dienvidos grēda un tās priekškalnes robežojas ar Sahāras tuksnesi.
Antiatlass ir tradicionāli berberu apdzīvots reģions, un to apdzīvo šleihu etnoss. Lielākā pilsēta ir Tefrauta grēdas rietumu daļā.
Mozambikas ģerbonis
Mozambikas ģerbonis ir nacionālais Mozambikas republikas simbols, kas pieņemts 1990. gadā, konstitūcijas 194. pantā. Ģerbonī attēlots mehānisma rats, kas ieskauts kukurūzas un cukurniedru vainagā. Pa vidu atrodas sarkana saule un zili viļņi, automāts AK-47 un kaplis, kas sakrustoti virs atvērtas grāmatas. Vainagam apvīta sarkana lente, uz kuras uzrakstīts valsts nosaukums.
Kukurūza un cukurniedres simbolizē bagātību (tas aprakstīts konstitūcijas 194. pantā), rats ir darba spēka un rūpniecības simbols, grāmata ir zinību simbols, kaplis ir zemkopības un lauksaimniecības simbols, AK-47 simbolizē aizsardzību, un sarkanā zvaigzne simbolizē Mozambikas tautas starptautiskās solidaritātes garu. Sarkanā saule simbolizē jaunas dzīves sākumu.
2005. gadā opozīcijas partija RENAMO vēlējās mainīt valsts ģerboņa izskatu, izņemot no tā un no karoga automātu AK-47, pamatojot šo ierosinājumu ar to, ka nacionālie simboli tika pieņemti citā vēsturiskā kontekstā. Tomēr šis ierosinājums tika noraidīts.
Apvienoto Nāciju Organizācija
Apvienoto Nāciju Organizācija (ANO) jeb vienkārši pazīstama kā Apvienotās Nācijas (en) ir starpvaldību organizācija, kuras izvirzītie mērķi ir nodrošināt starptautisko mieru un drošību, veicināt valstu miermīlīgas attiecības, īstenot starptautisko sadarbību un kalpot par nāciju rīcības saskaņošanas centru.
Apvienotās Nācijas tika izveidotas 1945. gada 26. jūnijā, kad Sanfrancisko konferences laikā sākotnējo dalībvalstu delegācijas parakstīja ANO statūtus. Savukārt par tās oficiālo dibināšanu uzskata 1945. gada 24. oktobri, kad visu sākotnējo dalībvalstu valdības ratificēja ANO statūtus. Par ANO priekšteci var uzskatīt Tautu Savienību.
Apvienoto Nāciju Organizācijas galvenā mītne atrodas Ņujorkā, Amerikas Savienotajās Valstīs. ANO ir sešas oficiālās valodas: arābu, ķīniešu, angļu, franču, krievu un spāņu valoda. 2001. gadā Apvienoto Nāciju Organizācija un tās toreizējais ģenerālsekretārs Kofi Annans saņēma Nobela miera prēmiju. Kopš 2017. gada 1. janvāra ANO ģenerālsekretārs ir Antoniu Guterrešs.
Izveide
Otrā pasaules kara laikā, 1942. gada 1. janvārī, Apvienotā Karaliste, ASV, Ķīnas Republika, PSRS ("Lielais četrinieks"), 9 Centrālamerikas un Karību reģiona valstis, 5 Britu Sadraudzības valstis un 8 okupēto valstu trimdas valdības parakstīja pret Ass valstīm vērstu Apvienoto Nāciju deklarāciju, kurai kara gaitā pievienojās lielākā daļa citu valstu valdību. Otrā pasaules kara beigās 1945. gada 26. jūnijā oficiāli tika nodibināta Apvienoto Nāciju Organizācija, kurā dibināšanas brīdī bija 51 dalībvalsts. Baltkrievijas PSR un Ukrainas PSR bija ANO dibinātājvalstis kopš 1945. gada.
Bijušās Ass valstis un to sabiedrotos ANO uzņēma vēlāk. Afganistānu, Taizemi un Zviedriju uzņēma 1946. gadā, Albāniju, Austriju, Bulgāriju, Itāliju, Rumāniju, Somiju, Ungāriju, kā arī Īriju, Portugāli, Spāniju un Nepālu uzņēma 1955. gadā, Japānu 1956. gadā, bet VDR un VFR tikai 1973. gadā.
Pēc PSRS sabrukuma Krievijas Federācija tika atzīta par PSRS tiesību pārmantotāju, bet 1992. gada 2. martā ANO uzņēma bijušās padomju republikas Armēniju, Azerbaidžānu, Kazahstānu, Kirgizstānu, Moldovu, Tadžikistānu, Turkmenistānu un Uzbekistānu.
Latvijas uzņemšana ANO
Latvijas sūtnis Vašingtonā Alfrēds Bīlmanis 1942. gada 4. janvārī nosūtīja notu ASV valsts sekretāram, kurā Latvijas tautas vārdā deklarēja, ka Latvija pilnīgi atbalsta antiass pakta, ko sauc par Apvienoto Nāciju deklarāciju, principus, izsaka tās solidaritāti ar šo paktu un apsola visu iespējamo palīdzību attiecībā uz uzvaras lietu pār nacistisko Vāciju. Notā bija prasīts, lai šis paziņojums Latvijas tautas vārdā tiktu iekļauts deklarācijā, ko parakstījušas Apvienotās Nācijas Vašingtonā 1. janvārī, taču ASV administrācija vēlējās izvairīties no jauniem sarežģījumiem attiecībās ar Padomju Savienību, ko radītu Latvijas pievienošanās ANO.
Dženovas "Sampdoria"
Unione Calcio Sampdoria ir Itālijas futbola klubs no Dženovas, kurš spēlē Itālijas čempionāta augstākajā līgā - A sērijā. Klubs izveidots 1946. gadā, apvienojoties diviem klubiem, kuri veidojušies 1890. gados — Sampierdarenese un Andrea Doria. Gan komandas nosaukumā, gan formās ir atsauces uz šiem abiem klubiem. Nosaukums veidots kā abu klubu nosaukumu kombinācija, formās izmantotas abu klubu krāsas (zili-balts un melni-sarkans) vienotā dizainā.
Komandas krāsas ir zila un balta ar sarkanām un melnām svītrām. Komanda mājas spēles aizvada Luidži Ferrarisa stadionā, kura ietilpība ir 36 536 skatītāju vietas. Stadions tiek dalīts ar otru pilsētas kubu, Genoa C.F.C.. Spēles starp abām komandām tiek sauktas par Derby della Lanterna.
Apvienoto Nāciju Organizācija
Latvijas uzņemšana ANO
Tādēļ Latviju kopā ar Igauniju un Lietuvu ANO uzņēma tikai pēc to pilnīgas neatkarības atjaunošanas 1991. gada 17. septembrī.
Dženovas "Sampdoria"
Sampdoria scudetto titulu ir ieguvusi tikai vienreiz, 1990.–1991. gada sezonā. Klubs četras reizes uzvarējis Itālijas kausa turnīrā (1985., 1988., 1989., un 1994.) un vienreiz Itālijas superkausā. Lielākais sasniegums Eiropas klubu turnīros ir uzvara Kausu ieguvēju kausā 1990. gadā, finālā ar 2–0 pagarinājumā uzvarot Briseles "Anderlecht". Komanda sasniedza arī Eiropas čempionvienību kausa finālu 1992. gadā, kur pagarinājumā zaudēja FC Barcelona ar 1–0.
Komandas sastāvs
Sastāvs .
Apvienoto Nāciju Organizācija
Dalībvalstis
Mūsdienās ANO apvieno 193 valstis, kā arī divas novērotājvalstis. Gandrīz visas pasaules valstis ir ANO dalībvalstis. Dalība ANO ir atvērta visām "mieru mīlošām valstīm", kas piekrīt ANO Statūtu nosacījumiem. ANO Ģenerālā Asambleja apstiprina valsts uzņemšanu Apvienoto Nāciju Organizācijā pēc Drošības Padomes ieteikuma.
Galvenās institūcijas
Apvienoto Nāciju Organizāciju veido sešas galvenās institūcijas:
BK Ķeizarmežs
BK Ķeizarmežs bija Latvijas basketbola klubs no Rīgas, kas izveidots 2005. gadā ar nosaukumu "Falco/Ķeizarmežs", apvienojoties basketbola komandām "BJBS Ķeizarmežs" un "Falco". 2007. gadā "BK Ķeizarmežs" ieguva savu tagadējo nosaukumu. Iepriekš vairākkārt tika mainīts komandas nosaukums un atrašanās vieta: komandas mājvieta savulaik bijusi arī Iecava, Roja un Cēsis. "Ķeizarmežs" tika izslēgts no Latvijas Basketbola līgas par finansiālo saistību neizpildīšanu.
Zirņi
Zirņi (Pisum) ir tauriņziežu dzimtas ģints. Tie ir viengadīgi un daudzgadīgi lakstaugi ar plūksnaini saliktām lapām. Ģintī ir apvienotas 6–7 sugas. Plaši kultivē sējas zirņus.
Kuprava (Vīksnas pagasts)
Kuprava (arī Kuprova, Vackuprava, Vackuprova, Veckuprava) ir ciems Balvu novada Vīksnas pagastā. Izvietojies pagasta austrumos Bolupes labajā krastā abpus bijušajam Ieriķu—Vecumu dzelzceļam 13 km no pagasta centra Vīksnas, 18 km no novada centra Balviem un 234 km no Rīgas. Bolupes kreisajā krastā atrodas Kupravas pagasta ciems Kuprava. Kupravā netālu no Makšinavas (kādreizējā Liepnas pagasta daļā) atrodas Kupravas katoļu baznīca un kapi.
Skyforger
Skyforger (lv) ir 1995. gadā izveidota Latvijas folkmetāla grupa, kas dažreiz uzstājas arī kā folkloras kopa.
Grupas pirmsākumi
Par grupas pirmsākumu var uzskatīt 1990. gada beigas, kad Pēteris Kvetkovskis pievienojās postpanka grupai „Bez Greznības”. 1992. gadā, pēc grupas dalībnieku savstarpējām domstarpībām par muzicēšanas stilu, „Bez Greznības” uz laiku beidza pastāvēt un Pēteris kopā ar bundzinieku Imantu Voveru izveidoja nāves metāla/dūmmetāla grupu Grindmaster Dead. Grupā bez Pētera un Imanta spēlēja arī Edgars Grabovskis „Zirgs” (bass), Linda Bēce (flauta) un Konstantīns Švedovs (balss). 1995. gadā Pēteris sāka padziļināti interesēties par Latvijas vēsturi un grupa mainīja nosaukumu uz Skyforger. Grupas dziesmu tekstu tematikas maiņu Pēteris vēlākā intervijā skaidroja šādi:
Pirmais Skyforger sastāvs bija Pēteris Kvetkovskis (balss), Edgars Grabovskis „Zirgs” (bass), Imants Vovers (bungas), Linda Bēce (flauta), Konstantīns Švedovs (balss) un Mārtiņš Pētersons (ģitāra). Šādā sastāvā 1995.gada vasarā Torņa studijā tika ierakstīts demo albums On The Pagans’ Land. Drīz Mārtiņš Pētersons grupu pameta un viņa vietā nāca Viesturs Grīnbergs. Tika ierakstīta dziesma The Legend izlasei Melnā piektdiena vol.2. 1996. gadā no grupu pamet Viesturs Grīnbergs un Konstantīns Švedovs, bet pievienojas ģitārists Rihards Skudrītis. Tiek uzskatīts, ka tieši tad, lielā mērā dēļ Riharda aizraušanās ar melno metālu, grupa ieguva savu klasisko skanējumu.
Vienas nedēļas laikā 1997. gada martā grupa ieraksta demo albumu Semigalls' Warchant. Pēc ieraksta grupu pameta Linda Bēce. Kasete tika izdota 500 kopijās un to izplatīja grupa pati saviem spēkiem. Ieraksts ir diezgan populārs Eiropā un vairākos metāla žurnālos tam tika piešķirts tituls „Gada demoieraksts”. Drīz Skyforger paraksta līgumu ar Nīderlandes Mascot Records par trīs studijas albumu ierakstīšanu.
1998. gada maijā grupa ierakstīja savu pirmo studijas albumu „Kauja pie Saules”, kas bija pēdējais ieraksts ar Imantu Voveru pie bungām. Skyforger devās savā pirmajā koncerttūrē Baltic Thunder Tour ar pieaicinātu bundzinieku - Kārli Jakuboni no Sanctimony. Pēc tūres par grupas bundzinieku kļūst Edgars Krūmiņš, kurš tobrīd spēlē arī grupā Heresiarh. Albums tika izdots 26. oktobrī, bet prezentēts - 1999. gada janvārī Rīgā, klubā „Kabata”.
Augustā grupa sāka darbu pie savā otrā studijas albuma „Latviešu strēlnieki”. Ieraksta laikā personisku un muzikālu domstarpību dēļ ar Pēteri grupu pameta ģitārists Rihards Skudrītis. Albuma ierakstā piedalījās Kārlis Jakubonis, Eva Goškina, Mārtiņš Pētersons un Māris Brensons. Ierakstu pabeidz 2000. gada janvārī, pēc kā grupa sāka nodarboties ar jauna ģitārista meklējumiem. Tika noklausīti vairāki pretendenti, taču neviens neatbilda grupas prasībām. Beigu beigās grupā atgriezties tika pierunāts Skudrītis. Jaunā albuma prezentācija notika 15. septembrī klubā „Kabata”.
Pērkoņkalve
Taču tad grupai sākās problēmas ar ierakstu kompāniju. Mascot Records neatbalstīja jauno albumu. Nenotika nedz albuma popularizēšana, nedz koncerttūre. Mūziķiem arī netika izmaksāts honorārs. Tādēļ 2001. gadā grupa lauza līgumu un sāka jaunas ierakstu kompānijas meklējumus. Nākamo divu gadu laikā grupa aktīvi koncertēja, kā arī Phoenix Studios ierakstīja nākamo albumu „Pērkoņkalve”. Šajā laikā grupa atsevišķos pasākumos sāka arī uzstāties kā tradicionālās tautas mūzikas kopa.
2003. gadā beidzot tika noslēgts līgums ar Folter Records un 26. aprīlī „Pērkoņkalve” tika izdota CD versijā, bet 12. jūlijā — vinila platēs (500 eksemplāros). Aprīlī Skyforger piedalījās Easter Tour koncerttūrē Somijā, bet vasarā ierakstīja tradicionālās tautas mūzikas albumu „Zobena Dziesma”, kā arī uzstājas 7. Under the Black Sun festivālā Vācijā. 21. septembrī Rīgā, festivālā „Baltijas Saule 2” notika oficiālā „Pērkoņkalves” prezentācija.
2004. gada februārī Skyforger tika nominēti Latvijas Mūzikas ierakstu gada balvai nominācijās „Labākais roka albums” („Pērkoņkalve”) un „Labākā roka dziesma” („Kad Ūsiņš jāj”). Balvas gan grupa neieguva, taču uzstājās TV tiešraidē, noslēdzot balvu pasniegšanas ceremonijas koncertu. Grupu atkal pameta Skudrītis, šoreiz personisku apsvērumu dēļ. Viņa vietā stājas bijušais Heresiarh ģitārists Ģirts Kļaviņš. Grupu arī papildināja tautas mūzikas instrumentālists Kaspars Bārbals.
Semigalls' Warchant pārizdošana
Gada nogalē grupa ierakstīja papildu dziesmas Semigalls' Warchant pārizdošanai. Tika noslēgti līgumi ar CD-Maximum par iepriekšējo albumu izplatīšanu CD versijās NVS un Baltijas valstīs, kā arī Folter Records — par albumu pārizdošanu skaņuplatēs. 2005. gada 18. aprīlī beidzot iznāca pārizdotais Semigalls' Warchant, kas papildināts ar trīs dziesmām. Viena no tām („Uz Ziemeļkrastu”) 9 nedēļas atradās Latvijas Spices iknedēļas top 30 (augstākā vieta — 19.), 2015. gada dziesmu topā ieņemot 101. vietu.
2006. gada 8. oktobrī tika oficiāli paziņots, ka no grupas aiziet ģitārists Ģirts Kļaviņš un viņa vietā atgriežas Rihards Skudrītis. 2007.gada 19. maijā Skyforger klubā „Salamandra” kopā ar Andaja un Ocularis Infernum uzstājās somu folkmetāla grupas Korpiklaani jaunā albuma Tervaskanto prezentācijas tūres koncertā.
Kurbads
2008. gada 12. septembrī tika paziņots, ka pirms pāris nedēļām, tā arī nespējot rast kopīgu valodu, grupu kārtējo reizi pametis Rihards Skudrītis, tomēr šoreiz visdrīzāk pavisam. Skyforger arī atklāja, ka topošā albuma ierakstā un atsevišķos koncertos piedalīsies Kaspars Bārbals, kurš grupā aktīvi vairs nedarbojās.
20. aprīlī grupas oficiālajā forumā tika ievietots Pētera Kvetkovska ieraksts par topošā albuma statusu — esot gatavas visu dziesmu melodijas un tiekot strādāts pie tekstiem. Kurbads, sadarbībā ar Metal Blade Records, Eiropā tika izdots 2010. gada 26. aprīlī, bet Ziemeļamerikā — 2010. gada 11. maijā. 8. maijā „Sapņu fabrikā” notika albuma prezentācijas koncerts, un tajā piedalās arī grupas Månegarm un Ocularis Infernum. Albums ieguva 2010. gada "Latvijas Mūzikas ierakstu gada balvu" kā „Labākais roka albums”.
2011. gada 14. aprīlī Skyforger oficiāli paziņoja, ka grupai pievienojas Iļģu ģitārists Egons Kronbergs, nomainot Mārtiņu Pētersonu, kurš aizņemtības dēļ vairs nespēja pilnvērtīgi darboties grupā. 2012. gadā vairāk nekā 1500 pieteikto grupu konkurencē Skyforger fanu balsojumā pārliecinoši tika iebalsoti pirmajā vietā un ieguva tiesības uzstāties 2012. gada Sweden Rock Festival.
Senprūsija
Jau 2010. gada 26. aprīlī albuma „Kurbads” preses konferencē, Pēteris atklāja, ka tapuši jau atsevišķi muzikālie motīvi jauniem skaņdarbiem un idejiski tiekot domāts arī par nākamo albumu, kas, iespējams, varētu būt par seno baltu tautu — prūšiem. 2014. gada 16. oktobrī Skyforger paziņoja, ka pabeiguši albuma ierakstīšanu, un atlikusi vien tā miksēšana un pirmveide. 2014. gada 16. augustā Rīgas svētku koncertā pirmo reizi ar Skyforger uz skatuves kāpa Green Novice ģitārists un solists Alvis Bernāns, kurš aizvietoja grupas ģitāristu Egonu Kronbergu, kas lielās noslogotības dēļ dažādos citos projektos no Skyforger esot šķīries jau pērna gada nogalē, pēdējos koncertus aizvadot Brazīlijā.
2015. gada 4. martā Skyforger paziņoja, ka albums ir pabeigts un atklāj tā iznākšanas datumu, kā arī vāciņu un dziesmu sarakstu. Par albumu Pēteris stāsta:
2015. gada 25. martā Skyforger publicē pirmo dziesmu no jaunā albuma — „Tagad vai nekad”, kas ir par 1260. līdz 1274. gadam notikušo Lielo prūšu sacelšanos. 2015. gada 31. martā grupa publicē vēl vienu albuma dziesmu — „Rāmava”, kas veltīta teiksmainajai baltu svētvietai Rāmavai.
Metālopera „Kurbads. Ķēves dēls”
2017. gada 3. jūnijā Limbažos notika pirmizrāde metāloperai „Kurbads. Ķēves dēls”, kurā izmantota grupas mūzika. Iestudējuma režisore ir Inga Tropa. Kurbadu atveido dejotājs Ģirts Bisenieks, teicēju — aktrise Zane Jančevska. Izrādē piedalās Skyforger un dejotāju grupa.
Bijušie dalībnieki
<!--=== Dalībnieku hronoloģija === -->
Borats (nozīmju atdalīšana)
Borats var būt:
Борат
Zirnis
Zirnis var būt:
Kalvene
Kalvene (agrāk Tāšu Padure) ir apdzīvota vieta Dienvidkurzemes novada Kalvenes pagastā, pagasta centrs. Izvietojusies pagasta centrā pie autoceļa P115 40 km no novada centra Grobiņas un 170 km no Rīgas.
Apdzīvotā vieta izveidojusies ap Tāšu-Padures muižas (Tels-Paddern) centru. 1932. gadā Kalvenei piešķīra biezi apdzīvotas vietas (ciema) statusu. Kalvenē atrodas pagasta administrācija, pamatskola (muižas pilī), doktorāts, kultūras nams, bibliotēka.
Tāšu Padures muižā dzimis vācbaltiešu rakstnieks Eduards fon Keizerlings (Eduard Graf von Keyserling, 1855—1918).
Latvija (koris)
Koris ir seškārtējs Lielās mūzikas balvas laureāts (1998, 2000, 2002, 2009, 2010, 2011) un 2003. gada Latvijas Republikas Ministru kabineta balvas laureāts, un 2007. gadā Latvijas Kultūras ministrijas gada balvas laureāts.
Pēdējos gados koris Latvija radoši sadarbojas ar vadošajiem Eiropas orķestriem - Karalisko Concertgebouw simfonisko orķestri, Bavārijas radio simfonisko orķestri un Londonas filharmonisko orķestri, kā arī ar citiem orķestriem no Vācijas, Somijas, Singapūras, Izraēlas, ASV, Igaunijas, Krievijas un citām valstīm. Koris ir sadarbojies ar Gustava Mālera kamerorķestri un arī ar izcilajiem diriģentiem Marisu Jansonu, Andri Nelsonu, Nēmi Jervi, Pāvo Jervi, Kristianu Jervi, Davidu Zinamnu ,Vladimiru Jurovski, Valeriju Gergijevu, Zubinu Mehtu, Vladimiru Fedosejevu, Simonu Jangu, Tenu Kaljusti un daudziem citiem.
Valsts Akadēmiskais koris Latvija ir universāls kolektīvs, kurš savu repertuāru nemitīgi papildina ar novatoriskiem skaņdarbiem dažādos žanros, sākot ar kino mūzikas ierakstiem -Perfume (Original Soundtrac) EMI Classics un beidzot ar vokāli-instrumentāliem pasaules pirmatskaņojumiem (Kjartana Sveinsona Credo Ņujorka 2010.gada novembrī; 2007. gada septembrī Brēmenes Mūzikas festivālā Valsts Akadēmiskais koris Latvija kopā ar diriģentu Tenu Kaljusti un Brēmenes Simfonisko orķestri piedalījās pasaules pirmatskaņojumā, izpildot Lēras Auerbahas "Krievu rekviēmu".)
2010. gada novembrī Valsts Akadēmiskais koris Latvija ar trīs koncertiem Linkolna centra rīkotajā White Light Festival, debitēja Ņujorkā (ASV). Laikraksts The New York Times vairākās recenzijās kora skanējumu raksturojis kā „izsmalcinātu, skaistu un krāšņu”.
Pēdējo gadu nozīmīgākie koncerti
2013. gada novembrī koris piedalījās koncertos Sanktpēterburgā un Maskavā Čaikovska filharmonijā, kur atskaņoja Mocarta rekviēmu, Arvo Part "Te Deum". Koncerti notika par godu slavenajam diriģentam Marisam Jansonam.
2011. gada oktobrī koris uzstājās Minhenes Filharmonijas zālē "Gasteig", kur atskaņoja Gustava Mālera "8. simfoniju" diriģenta Marisa Jansona vadībā.
2011. gada martā koris debitēja Amsterdamā Karaliskajā Concertgebouw zālē, kur diriģenta Marisa Jansova vadībā atskaņoja Gustava Mālera "8.simfoniju".
2010. gada novembrī trīs debijas koncerti Linkolna centra rīkotajā White Light Festival (Ņujorka), t.sk.kopprojekts ar islandiešu grupas Sigur Ros mūziķiem piedaloties pasaules pirmatskaņojumos Kjartana Sveinsona kompozīcijai Credo un Jonsi & Aleksa albuma Riceboy Sleeps darbu aranžijām korim un simfoniskajam orķestrim. Par koncertu pozitīvas recenzijas publicētas gan The New York Times, gan The Rolling Stone.
2010. gada septembrī koris Latvija debitēja Montrē festivālā, kas sadarbībā ar Lucernas festivālu maestro Davida Zinmana vadībā rīkoja grandiozu A. Šenberga Gurres dziesmu koncertatskaņojumus abos festivālos. Šī bija otrā kora dalība Lucernas festivālā.
2009. gada martā koris Latvija debitē Lucernas festivālā, jūlijā koris Vācijas lielākajā mūzikas notikumā – Reingavas festivālā - atskaņo Rodiona Ščedrina Apzīmogoto eņģeli, Ščedrins pēc šī koncerta nosauc kori par labāko pasaulē. 2010. gada maijā ierakstu kompānija WERGO šo koncertierakstu izdod kompaktdiskā. Septembrī koris uzstājās Hamburgas simfoniķu sezonas atklāšanas koncertā Laeiszhalle un Berlīnes mūzikas festivālā.
Sadarbībā ar Helsinku simfonisko orķestri un diriģentu Džonu Storgardu (John Storgårds) kora Latvija 11. septembrī koncertzālē Finlandia Helsinkos piedalijās Rodiona Ščedrina koncertoperas Apburtais Ceļotājs (2002) pirmatskaņojumā Skandināvija.
2008 gada februārī koris Latvija piedalījās Arvo Pērta darba Deer’s Cry pasaules pirmatskaņojumā Īrijā koncertā „Baltijas balsis”. Koncertā tika pirmatskaņoti arī Riharda Dubras Hail To The Queen of Heaven un Georga Pelēča darbs Blood Upon A Rose.
2007. gadā ar plašu vērienu tika atzīmēts Valsts Akadēmiskā kora Latvija organizētais 10. Starptautiskais garīgās mūzikas festivāls. Šā festivāla ietvaros īpaši jāatzīmē Leonarda Bernsteina Mesas pirmatskaņojums Latvijā.
Valsts Akadēmiskais koris Latvija ir piedalījies mūzikas ierakstā filmai Parfīms (Das Parfum). 2006. gada septembrī mūzika kinofilmai ir izdota arī EMI Classics kompaktdiskā ar nosaukumu Perfume (Original Soundtrack). Šī skaņu celiņa ierakstā piedalījās arī Berlīnes Filharmoniķi diriģenta Sera Saimona Ratla vadībā. Koris ir piedalījies arī Warner Brothers, Harmonia Mundi ierakstu kompāniju producētajos ierakstos, kā arī neskaitāmos latviešu, vāciešu, beļģu, u.c. ārvalstu leiblu un izdevniecību mūzikas ierakstos.
2006.gada martā Valsts Akadēmiskais koris Latvija kopā ar Gustava Mālera kamerorķestri un diriģentu Tenu Kaljusti muzicēja Itālijas pilsētā Ferrārā, atskaņojot Arvo Perta darbus In principio un Cecilia, vergine romana.
2005.gada jūnijā koris viesojās Singapūras Mākslas festivālā, kur piedalījās Igora Stravinska Les Noces izpildījumā, kā arī diriģenta Māra Sirmā vadībā sniedza solo koncertu - atskaņoja a cappella programmu. 2005. gada aprīlī koris koncertēja Tallinā (Igaunija) Estonia koncertzālē, diriģenta Tenu Kaljustes vadībā atskaņojot Lučāno Berio Coro; februārī Rīgas Latviešu biedrības namā piedalījās Veljo Tormisa 75 gadu jubilejas autorkoncertā.'
2004. gada oktobrī, novembrī koris koncertēja četrās Eiropas galvaspilsētās - Parīzē, Berlīnē, Stokholmā, Tallinā, kā arī citās pilsētās, septembrī 7. Starptautiskā garīgās mūzikas festivāla ietvaros koris organizēja un piedalījās pasaulslavenā komponista Sera Džona Tavenera autorkoncertā. 2004. gada maijā Singapūrā kopā ar Singapūras Simfonisko orķestri un diriģentu Lanu Šui koris Latvija piedalījās grandiozā Gustava Mālera 8. simfonijas pirmatskaņojumā Dienvidaustrumāzijā. 2004. gada 1. maijā Īrijā Valsts Akadēmiskais koris Latvija kā Latvijas valsts reprezentācijas koris piedalījās Eiropas Savienības paplašināšanās svinībās un uzstājās ar vairākām koncertprogrammām par godu jauno dalībvalstu uzņemšanai Eiropas Savienībā rīkotajā kultūras programmā Day of welcomes.
2003. gada septembrī 6. Starptautiskā garīgās mūzikas festivāla ietvaros koris organizēja un piedalījās pasaulslavenā igauņu komponista Arvo Perta autorkoncertā Rīgas Domā.
No 2000. līdz 2007. gadam Vācijā, Austrijā - piedalīšanās XII, XIII, XIV, XV, XVI, XVII, XVIII, XIX International Bodensee Festival.
LSPA/VEF
VEF/LSPA bija Latvijas basketbola klubs no Rīgas. Klubs tika izveidots 1998. gadā, bet līdz tam startēja ar "VEF" nosaukumu. No 2000. līdz 2005. gadam komanda spēlēja LBAL līgā, līdz nākamajā gadā iekļuva LBL, kur pavadīja 2 sezonas. 2007./2008. gada sezonā LSPA/VEF spēlē LBAL čempionātā.
Purva sīksamtenis
Morfoloģija
Purva sīksamtnis ir vislielākais no visiem sīksamteņiem, tā spārnu plētums ir 30—40 mm. Spārnu virspuse ir gaišā, salmu dzeltenīgi oranžā krāsā. Lidojumā pēc krāsām tas atgādina parasto sīksamteni, bet ir par to lielāks.
Priekšējo spārnu apakšpuse ir gaiši oranža vai gaiši brūna ar pelēku galu, bet aizmugurējie spārni pelēkbrūni, nedaudz tumšāki par priekšējiem. Spārnu apakšpuses raksts ir samērā mainīgs. Uz aizmugurējiem spārniem gredzenveida actiņas var būt ļoti labi redzamas, bet reizēm raibumi praktiski nav saskatāmi. Actiņas ir nelielas un no attāluma izskatās divkrāsainas — balti melnas, lai gan tuvumā var redzēt, ka actiņu apņem trešais gaiši oranžais gredzens. Centrālajā daļā ir arī gaiša, blāva šķērsjosla, kas vietām ir pārtraukta. Uz priekšējā spārna gala ir viena actiņa, bet mātītēm reizēm zem tās var būt arī otrs mazs punktiņš. Pirms raibumiem ir labi saskatāma blāva šķērsjosla.
Džons Adamss
Džons Adamss (John Adams) var būt:
Mozambikas himna
Mozambikas himna pēc Mozambikas neatkarības iegūšanas kopš 1975. gada līdz 2002. gadam bija "Viva, Viva a FRELIMO" ("Lai dzīvo Mozambikas atbrīvošanas fronte").
2002. gadā himna tika nomainīta pret "Pátria Amada" ("Mīļā Dzimtene").
Metikals
Metikals jeb Mozambikas metikals ir oficiālā Mozambikas republikas valūta. 1 Mozambikas metikals dalās 100 sentavo.
Monētām ir 9 nomināli:
Papīrnaudai ir 5 nomināli:
No 1994. — 2006. gadam inflācija valstī sastādīja tūkstoti procentus.
MicroProse
MicroProse Software, Inc. bija ASV videospēļu izstrādes uzņēmums, kuru 1982. gadā nodibināja Sids Maijers un Bils Steilijs. Savu darbību kompānija iesāka un turpināja ar militāra rakstura spēļu izstrādi, kuru vidū bija kaujas lidojumu simulatori un militāras stratēģijas. 1993. gadā MicroProse uzņēmumu iegādājās Spectrum HoloByte, 1998.gadā to nopirka Hasbro Interactive. 2001.gadā Hasbro Interactive kompāniju nopirka Infogrames Entertainment, līdz ar to MicroProse kā datorspēļu izstrādes zīmols pārstāja eksistēt.
Indiānas "Pacers"
Indiānas "Pacers" ir profesionāls ASV basketbola klubs, kas bāzēts Indianapolisā, Indiānas štatā, ASV. Klubs spēlē Nacionālās basketbola asociācijas Austrumu konferences Centrālajā divīzijā. Tas tika dibināts 1967. gadā un kopš dibināšanas brīža spēlē NBA.
Savas pastāvēšanas vēsturē "Pacers" nav nevienu reizi uzvarējis NBA līgā. Mājas spēles komanda aizvada Bankers Life Fieldhouse arēnā.
Igaunijas sieviešu basketbola izlase
Igaunijas sieviešu basketbola izlase ir nacionālā basketbola sieviešu komanda, kas pārstāv Igaunijas Republiku starptautiskās basketbola sacensībās, tādās kā Eiropas čempionāts, Pasaules čempionāts, Olimpiskās spēles. Igaunijas izlases labākais panākums ir 5. vieta 2007. gada Eiropas čempionāta B divīzijā.
Viktors Hedmans
Viktors Hedmans (dzimis 1990. gada 18. decembrī) ir zviedru hokejists, aizsargs. Pašlaik (2022) pārstāv Nacionālās hokeja līgas klubu Tampabejas "Lightning".
Spēlētāja karjera
Profesionāļa karjeru Hedmans uzsāka 2007.—08. gada sezonā, kad debitēja Zviedrijas Elitsērijas vienībā MODO. Komandas rindās Hedmans spēlēja arī 2008.—09. gada sezonā, taču tad, 2009. gada vasarā, pārcēlās uz Ziemeļameriku.
Apalačikola
Apalačikola (en) ir upe ASV dienvidaustrumos, Floridas štatā. Sākas no Seminola ūdenskrātuves uz Floridas un Džordžijas štata robežas, kur satek Čatahūčī un Flintas upe. Tek dienvidu virzienā un ietek Meksikas līcī pie Apalačikolas pilsētas. Kuģojama visā garumā. Nosaukums cēlies no apalačikolu indiāņu cilts, kas kādreiz apdzīvojuši šo apvidu.
Viktors Hedmans
Spēlētāja karjera
2009.—10. gada sezonu Hedmans aizvadīja jau NHL kluba Tampabejas "Lightning" sastāvā. 2011. gada novembrī aizsargs pagarināja savu līgumu ar "Lightning" uz nākamajiem pieciem gadiem. 2012.—13. gada NHL sezonas lokauta laikā Hedmans aizvadīja 26 spēles KHL kluba Astanas "Baris" sastāvā. 2013.—14. gada sezonu noslēdza ar 55 rezultativitātes punktiem. Tā ir līdz šim rezultatīvākā Hedmana sezona NHL. 2014.—15. gada sezonā kopā ar Tampabejas "Lightning" sasniedza Stenlija kausa finālsēriju, tajā gan piekāpjoties Čikāgas "Blackhawks" hokejistiem. 2017. gadā spēlēja NHL Visu Zvaigžņu spēlē. 2018. gadā kā līgas labākais aizsargs ieguva Džeimsa Norisa balvu. 2020. un 2021. gadā kopā ar "Lightning" izcīnīja Stenlija kausu. Kā Stenlija kausa izcīņas vērtīgākais spēlētājs Hedmans ieguva Kona Smita balvu.
Zviedrijas hokeja izlases sastāvā spēlējis 2010. un 2012. gada Pasaules čempionātos, 2010. gadā kopā ar izlasi izcīnot bronzas medaļu.
Borijs
Borijs ir mākslīgs ķīmiskais elements ar simbolu Bh un atomskaitli 107. Tas nosaukts dāņu fiziķa Nīlsa Bora vārdā. Dabā borijs nav sastopams. Visi borija izotopi ir ļoti radioaktīvi, stabilākā izotopa 270Bh pussabrukšanas periods ir 61 sekunde.
Periodiskajā tabulā borijs atrodas pie pārējas metāliem (d blokā). Tas ir 7. perioda un 7. grupas ķīmiskais elements. Ķīmijas eksperimenti norāda, ka tā īpašības ir līdzīgas citam 7. grupas ķīmiskajam elementam rēnijam. Borija ķīmiskās īpašības ir tikai daļēji noskaidrotas.
Izotopi
Mākslīgi ir iegūti borija izotopi, kuru masas skaitlis ir no 260 līdz 275. Stabilākais izotops ir 270Bh, kura pussabrukšanas periods ir 61 sekunde, lai gan pēc neapstiprinātas informācijas izotopa 278Bh pussabrukšanas periods varētu būt lielāks.
Vēsture
Par 107. elementa iegūšanu pirmo reizi ziņoja Dubnas Apvienotā kodolpētījumu centra fiziķi 1976. gadā, tomēr vairāki viņu secinājumi izrādījās kļūdaini. Starptautiskā teorētiskās un praktiskās ķīmijas savienība (IUPAC) atzina par ticamiem 1981. gadā Vācijas Smago jonu institūta veiktos pētījumus. Vācu zinātnieki pētīja to pašu bismuta-209 un hroma-54 kodolu saplūšanas reakciju, ko padomju fiziķi, un reģistrēja piecus 107. elementa atomus.
1992. gada septembrī vācu zinātnieki ierosināja ķīmisko elementu nosaukt par nīlsboriju (simbols: Ns). Krievu zinātnieki piedāvāja šo nosaukumu piešķirt 105. elementam (mūsdienās zināms kā dubnijs). Starptautiskā ķīmijas savienība (IUPAC) 107. elementu sauca par unnilseptiju (simbols: Uns). 1994. gadā IUPAC ieteica elementu saukt par boriju, nevis par nīlsboriju, jo līdz tam netika piekopta prakse ķīmiskos elementus nosaukt pilnos zinātnieku vārdos. Nosaukums borijs galīgi tika apstiprināts 1997. gadā.
Antiļu straume
Antiļu straume ir siltā okeāna straume Atlantijas okeāna rietumos. Sākas austrumos no Puertoriko, Ziemeļekvatoriālajai straumei sasniedzot Antiļu salas un Koriolisa spēka ietekmē mainot virzienu uz ziemeļiem. Plūst ziemeļrietumu virzienā paralēli Lielajām Antiļu salām un Bahamu Salām, kur, saplūstot ar Floridas straumi, veido Golfa straumi. Vidējais straumes ātrums ir 0,9—1,9 km/h, temperatūra februārī 25 °C, bet augustā — 28 °C. Sāļums 36—37‰.
Borazons
Borazons (arī elbors vai kubonīts) ir bora nitrīda BN alotrops. Tas ir trešā cietākā mākslīgi radītā viela pēc dimanta nanostienīšiem un ultracietā fullerīta. Borazons ir kristāls, kuru rada, karsējot līdzīgu daudzumu bora un slāpekļa temperatūrā, kas pārsniedz 1800 °C pie 7 GPa spiediena. Borazons spēj ieskrāpēt dimantu, taču arī ar dimantu var ieskrāpēt borazona kristālu.
Borazons pirmo reizi tika sintezēts 1957. gadā kompānijas General Electric Company vajadzībām. 1969. gadā kompānija piešķīra šim savienojumam nosaukumu "borazons".
Izmantošana un ražošana
Borazonu izmanto apstrādes rūpniecībā instrumentu ražošanā. Šis materiāls spēj izturēt temperatūras, kas pārsniedz 2000 °C. Borazonu izmanto arī juvelierizstrādājumu ražošanā, stikla apstrādē, dimantu gravēšanai.
Borazonu ražoja General Electrics meitas firma GE Superabrasives līdz 2003. gada decembrim, kad šis meitas uzņēmums tika pārdots kompānija Littlejohn & Co..
1912. gads
1912. gads bija garais gads, kas sākās pirmdienā.
Jagellonu dinastija
Jagellonu dinastija, arī Jagaiļa dinastija, burtiski Jagailieši (lt, pl, be, cs, hu) bija Ģedimina dzimtas Lietuvas dižkunigaitijas valdnieku atzars, kas no 1385. līdz 1596. gadam valdīja arī kā Polijas, Čehijas, Ungārijas un Horvātijas karaļi. Pēc Viļņas ūnijas noslēgšanas 1561. gadā līdz 1596. gadam pēdējie Jagellonu dinastijas valdnieki — Polijas karalis un Lietuvas dižkunigaitis Sigismunds II Augusts un viņa māsa Anna Jagailiete (Stefana Batorija sieva) bija valdnieki arī Latvijas teritorijā.
Jagellonu dinastijas valdniekiem izdevās stabilizēt viņu pakļautībā esošās Viduseiropas zemes, kas atradās nepārtrauktā Vācu ordeņa, Svētās Romas impērijas, Maskavas lielkņazistes (vēlāk Krievijas caristes) un Osmaņu impērijas interešu sadursmes zonā.
Tā runāja Zaratustra
"Tā runāja Zaratustra" ir darbs, kurā visspilgtāk parādās F. Nīčes izdomātais "Pārcilvēks" un koncepts "Varas griba". "Tā runāja Zaratustra" ir kļuvis par F. Nīčes lasītāko un pazīstamāko darbu.
Dalāmības pazīmes
Dalāmības pazīmes ir metodes, ar kurām var noteikt, vai dotais veselais skaitlis dalās ar kādu konkrētu citu veselu skaitli, vieglāk nekā izdalot. Negatīva skaitļa gadījumā mīnusa zīmi var ignorēt.
Pazīmes dalāmībai ar skaitļiem līdz 20
Zemāk uzskaitītās dalāmības pazīmes ir paredzētas skaitļiem decimālajā pierakstā, lai gan tādas iespējams iegūt arī skaitļiem skaitīšanas sistēmās ar jebkuru citu bāzi.
Skaitlis dalās ar:
Pazīmes dalāmībai ar 17 un 19 (vispārīgā gadījumā) nav paveicamas vienā solī, tāpēc tās izdalītas atsevišķi:
Abos gadījumos lieliem skaitļiem minētā darbība jāatkārto tik daudz reižu, līdz iegūts pietiekami mazs skaitlis (kuram viegli noteikt dalāmību, bet kas nav īsāks attiecīgi par 1 vai 2 cipariem).
Pure (spēle)
Pure ir bezceļu ātrumsacīkšu spēle, ko izstrādāja Black Rock Studio, bet  PlayStation 3, Xbox 360 un personālajam datoram izdeva Disney Interactive Studios.
Absvurmbahīts
Absvurmbahīts ir rets varu un mangānu saturošs silikātu minerāls. Atklāts 1991. gadā Grieķijā, Andras salā stipri metamorfizētā kvarcītā, nodēvēts vācu mineraloģes Irmgardes Absas-Vurmbahas (Irmgard Abs-Wurmbach, 1938) vārdā.
Atradnes
Absvurmbahīts ir ļoti rets minerāls, kas atklāts tikai dažās pasaules vietās:
Panorama Rezekne
Panorama Rezekne ( — ‘Rēzeknes panorāma’) ir Rēzeknes reģionālais laikraksts krievu valodā, kas iznāk trešdienās un piektdienās.
BK Ventspils Augstskola
Basketbola komanda "Ventspils Augstskola" ir Latvijas basketbola komanda no Ventspils, tā pārstāv Ventspils Augstskolu. Komanda tika izveidota 2000. gadā, un kopš tā laika tā ir BK Ventspils fārmklubs.
2018./2019.sezonas galvenais treneris ir Matīss Graudiņš.
Komandas sastāvs
2017./2018. sezona
Vinnicas apgabals
Vinnicas apgabals (uk) ir viens no Ukrainas apgabaliem tās centrālajā daļā. Robežojas ar Odesas apgabalu dienvidos, Kirovohradas, Čerkasu un Kijivas apgabaliem austrumos, Žitomiras apgabalu ziemeļos, Hmeļnickas un Čerņivcu apgabaliem rietumos, kā arī ar Moldovu dienvidrietumos.